LAZDIJŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL Lazdijų rajono savivaldybės administracijos direktoriaus 2021 m. kovo 22 d. Įsakymo NR. 10V-309 „DĖL PROFILAKTINIŲ TYRIMŲ DĖL COVID-19 LIGOS (KORONAVIRUSO INFEKCIJOS) ORGANIZAVIMO“ PAKEITIMO

2021 m. birželio 2 d. Nr. 10V-584

Lazdijai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi ir vykdydama Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimą Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo (toliau – sprendimas)“:

P a k e i č i u Lazdijų rajono savivaldybės administracijos direktoriaus 2021 m. kovo 22 d. įsakymą Nr. 10V-309 „Dėl profilaktinių tyrimų dėl COVID-19 ligos (Koronaviruso infekcijos) organizavimo“:

1. papildau 1.2 punktą 1.2.3 papunkčiu ir išdėstau jį taip:

„1.2.3. nenustatyto periodiškumo – asmenims, atitinkantiems bent vieną iš Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ (toliau – nutarimas) 22 punkte nustatytų kriterijų, kuriems nutarime nurodytais atvejais darbo, ūkinės veiklos ar kitos veiklos gali būti neribojamos arba ribojamos iš dalies (toliau – švelnesnės karantino režimo priemonės) ir norintiems pasinaudoti teise į švelnesnes karantino režimo priemones.“;

2. papildau 3 punktą 3.3 papunkčiu ir išdėstau jį taip:

„3.3. Užtikrinti 1.2.3 papunktyje nenustatyto periodiškumo asmenims ir norintiems pasinaudoti teise į švelnesnes karantino režimo priemones greitųjų antigenų testų atlikimą išeiginėmis dienomis nuo 9.00 iki 13.00 val.“.

Administracijos direktorė	Ilona Šaparauskienė